钦定古今图书集成/历象汇编/岁功典/第035卷 > 烛影摇红〈深春〉 前人
## 钦定古今图书集成/历象汇编/岁功典/第035卷 > 烛影摇红〈深春〉 前人

梅雪飘香，杏花开、艳然春昼。铜驼烟澹晓风轻，摇曳
青青柳。海燕归来未久。向雕梁、初成对偶。日长人困，
绿水池塘，清明时候。　帘幕低垂，麝煤烟喷黄金兽。
天涯人去杳无凭，不念东阳瘦。眉上新愁压旧。要消
遣、除非殢酒。酒醒人静，月满南楼，相思还又。